Na temelju članka 39. Zakona o sustavu civilne zaštite (Narodne novine, br. 82/15, 118/18, 31/20) i članka 3. Pravilnika o tehničkim zahtjevima sustava javnog uzbunjivanja stanovništva (Narodne novine, br. 69/2016), ravnateljica Osnovne škole Svete Ane u Osijeku, (u daljnjem tekstu: Škola), dana 23. ožujka 2020. godine donosi:

**ELABORAT**

**ZA INTERNI SUSTAV UZBUNJIVANJA I**

**OBAVJEŠĆIVANJA**

**OSNOVNA ŠKOLA SVETE ANE U OSIJEKU**

Ožujak, 2020.

Sadržaj:

[1. UVOD 3](#_Toc532560530)

[1. PROVEDBA INTERNOG I JAVNOG UZBUNJIVANJA 3](#_Toc532560531)

[2. UPUTA O KORIŠTENJU RESURSA 3](#_Toc532560532)

[3. OSOBE ZADUŽENE ZA PRIJAM PRIOPĆENJA O VRSTI OPASNOSTI I MJERAMA KOJE JE POTREBNO PODUZETI 4](#_Toc532560533)

[4. ODGOVORNE OSOBE ZA PROVEDBU MJERA ZA UZBUNJIVANJE I OBAVJEŠĆIVANJE 4](#_Toc532560534)

[5. PROVJERA INTERNOG SUSTAVA UZBUNJIVANJA, OBAVJEŠĆIVANJA I PRIJEMU PRIOPĆENJA 4](#_Toc532560535)

[6. OSTALE ODREDBE 4](#_Toc532560536)

[7. PRILOZI 5](#_Toc532560537)

[**Prilog 1 - Odluka o osiguranju prijema priopćenja nadležnog centra 112 o vrsti opasnosti i mjerama koje je potrebno poduzeti 6**](#_Toc532560538)

[**Prilog 2- Odluka o uspostavljanju i održavanju sustava za uzbunjivanje građana u svojoj okolini 7**](#_Toc532560539)

[**Prilog 3 - Popis radnika zaduženi za evakuaciju i spašavanje 8**](#_Toc532560540)

# **UVOD**

Sukladno članku 39. Zakona o sustavu civilne zaštite (Narodne novine, br. 82/15, 118/18, 31/20) vlasnici i korisnici objekata u kojima se okuplja ili istodobno boravi više od 250 ljudi, te odgojne, obrazovne, zdravstvene i druge ustanove, prometni terminali, sportske dvorane, stadioni, trgovački centri, hoteli, autokampovi, proizvodni prostori i slično, u kojima se zbog buke ili akustičke izolacije ne može osigurati dovoljna čujnost sustava za javno uzbunjivanje, dužni su uspostaviti i održavati odgovarajući interni sustav za uzbunjivanje i obavješćivanje te preko istog osigurati provedbu javnog uzbunjivanja i prijem priopćenja nadležnog centra 112 o vrsti opasnosti i mjerama za zaštitu koje je potrebno poduzeti.

Pravilnikom o tehničkim zahtjevima sustava javnog uzbunjivanja stanovništva (Narodne novine, br. 69/16) člankom 3. propisano je da za uspostavu internog sustava uzbunjivanja i obavješćivanja u objektima za koje se temeljem članka 39. Zakona o sustavu civilne zaštite (Narodne novine, br. 82/15, 118/18, 31/20) mora osigurati uzbunjivanje i obavješćivanje te preko istog osigurati provedbu javnog uzbunjivanja, mogu se koristiti razglasni i video sustavi instalirani u objekte i njihovu okolinu te ostali suvremeni komunikacijski sustavi kojima se može osigurati pouzdano i brzo uzbunjivanje (GSM, interni sustavi elektroničke pošte, interni radio komunikacijski sustavi).

Kako bi se osiguralo uspostavljanje funkcionalnog sustava internog uzbunjivanja, vlasnici i korisnici predmetnih objekata dužni su izraditi Elaborat za interni sustav uzbunjivanja i obavješćivanja sukladno članku 3. stavku 2. Pravilnika o tehničkim zahtjevima sustava javnog uzbunjivanja stanovništva (Narodne novine, br. 69/16).

# **PROVEDBA INTERNOG I JAVNOG UZBUNJIVANJA**

Za uspostavu internog sustava uzbunjivanja i obavješćivanja u objektu Škole te osiguranje provedbe istog javnog uzbunjivanja, koristi se:

* za uzbunjivanje i obavješćivanje: putem e-maila, interne telefonske veze, školsko zvono, usmenim putem,
* otvaranjem vrata učionica i ostalih prostora u Školi, provjera nazočnosti osoba, priopćavanje o vrsti opasnosti i uputa o daljnjim postupcima,
* na hodnicima Škole upoznaju se radnici, učenici te ostale zatečene osobe da se nešto događa, a po saznanju o vrsti opasnosti upoznaje se iste o detaljima događaja,
* radnici, učenici te ostale zatečene osobe u Školi informaciju dobivanju od radnika koji su zaduženi za zaštitu i spašavanje u Školi, te se postupa u skladu s procjenom o mjerama sigurnosti (ostaje se u istom prostoru, premješta se u drugi dio Škole ili se izlazi izvan prostora Škole).

# **UPUTA O KORIŠTENJU RESURSA**

Resursi za uzbunjivanja i obavješćivanje u Školi su: e-mail, interne telefonske veze, školsko zvono, te usmena obavijest.

Ravnatelj Škole neposredno priopćenje o sustavu uzbunjivanja ili obavijesti zaprima e-mailom (ured@os-svete-ane-os.skole.hr) ili drugim putem. Ravnatelj Škole zaprimljenu obavijest o vrsti opasnosti i mjerama koje je potrebno poduzeti prenosi odgovornim osobama zaduženim za prijem priopćenja o vrsti opasnosti i mjerama koje je potrebno poduzeti.

Odgovorne osobe zadužene za prijem priopćenja o vrsti opasnosti i mjerama koje treba poduzeti dalje usmenim, internim telefonskim linijama ili e-mailom obavještavaju radnike koji su zaduženi za evakuaciju i spašavanje radnika Škole.

Radnici koji su zaduženi za evakuaciju i spašavanje Škole obavijest o nastaloj situaciji ostale radnike Škole obavještavaju putem e-maila ili interne telefonske veze.

Organizaciju evakuacije ostalih radnika, učenika i posjetitelja iz prostora Škole u slučaju akcidenta obavljaju radnici zaduženi za evakuaciju i spašavanje navedeni u Prilogu 3.

# **OSOBE ZADUŽENE ZA PRIJAM PRIOPĆENJA O VRSTI OPASNOSTI I MJERAMA KOJE JE POTREBNO PODUZETI**

Odgovorne osobe zadužene za prijam priopćenja o vrsti opasnosti i mjerama koje treba poduzeti te za prijenos priopćenja odgovornim osobama za provedbu mjera za uzbunjivanje i obavješćivanje navedene su u Odluci o osiguranju prijema priopćenja nadležnog centra 112 o vrsti opasnosti i mjerama koje je potrebno poduzeti, Prilogu 1, te u Odluci o uspostavljanju i održavanju sustava za uzbunjivanje građana u svojoj okolini, Prilogu 2. Radnici koji su zaduženi za evakuaciju i spašavanje Škole navedeni su u Prilogu 3.

Kontakti odgovornih osoba koji su zaduženi za prijam priopćenja o vrsti opasnosti i mjerama koje treba poduzeti te za prijenos priopćenja odgovornim osobama za provedbu mjera za uzbunjivanje i obavješćivanje dostavljaju se u nadležni centar 112. Za dostavu kontakata i redovito ažuriranje istih zadužena je ravnatelj Škole.

# **ODGOVORNE OSOBE ZA PROVEDBU MJERA ZA UZBUNJIVANJE I OBAVJEŠĆIVANJE**

U slučaju potrebe odgovorne osobe za provedbu mjera za uzbunjivanje i obavješćivanje, (Prilog 1), obavještavaju zadužene osobe za prijam priopćenja o vrsti opasnosti i mjerama koje treba poduzeti, (Prilog 2).

Radnici koji su zaduženi za evakuaciju i spašavanje, (Prilog 3) provode uzbunjivanje i obavješćivanje radnika, učenika i posjetitelja te po potrebi provode evakuaciju istih.

# **PROVJERA INTERNOG SUSTAVA UZBUNJIVANJA, OBAVJEŠĆIVANJA I PRIJEMU PRIOPĆENJA**

Najmanje jednom godišnje treba provoditi provjeru funkcioniranja sustava uzbunjivanja, obavješćivanja i prijema priopćenja. Provjerom rukovode odgovorne osobe zadužene za prijam priopćenja o vrsti opasnosti i mjerama koje treba poduzeti. Provjera se obavlja tako da se simulira stvarna situacija uzbunjivanja, obavješćivanja i prijema priopćenja. O svakoj provedenoj provjeri odgovorne osobe zadužene za prijam priopćenja o vrsti opasnosti i mjerama koje treba poduzeti obvezene su izraditi izvješće te ga dostaviti ravnatelju Škole, te ako su uočene slabosti i nedostaci u sustavu, dužni su predložiti i provesti mjere poboljšanja

# **OSTALE ODREDBE**

Mjere provođenja evakuacije i spašavanja propisane su drugim aktima.

Temeljem Zakona o zaštiti na radu (Narodne novine, br. 71/14, 118/14, 154/14, 94/18, 96/18) članak 55. stavak 4. propisana je obveza poslodavca za osposobljavanje radnika, u pogledu postupanja u slučaju nastanka neposrednih i značajnih rizika za život i zdravlje, kojima su izloženi ili mogu biti izloženi. Stavak 5. Zakona o zaštiti na radu (Narodne novine, br. 71/14, 118/14, 154/14, 94/18, 96/18) propisuje obvezu provođenja vježbe evakuacije i spašavanja minimalno jednom u dvije godine.

Evakuacija radnika, učenika i posjetitelja vrši se sukladno Planu evakuacije i spašavanja Škole.

Ovaj Elaborat za uspostavu internog sustava uzbunjivanja i obavješćivanja objavljuje se na oglasnoj ploči Škole i web stanici Škole. Elaborat stupa na snagu danom donošenja i dostavlja se na zahtjev centru 112 Osijek.

# **PRILOZI**

Prilog 1 - Odluka o osiguranju prijema priopćenja nadležnog centra 112 o vrsti opasnosti i mjerama koje je potrebno poduzeti

Prilog 2- Odluka o uspostavljanju i održavanju sustava za uzbunjivanje građana u svojoj okolini

Prilog 3 - Popis radnika zaduženi za evakuaciju i spašavanje

Osijek, 23. ožujak 2020. godine

KLASA: 003-01/20-01/7

URBROJ: 2158-09-01-20-01

Ravnateljica škole:

Emina Šinka, prof.

**Prilog 1 - Odluka o osiguranju prijema priopćenja nadležnog centra 112 o vrsti opasnosti i mjerama koje je potrebno poduzeti**

KLASA: 003-01/20-01/9

URBROJ: 2158-09-01-20-01

Osijek, 23. ožujak 2020.

Na temelju odredbi čl. 39. Zakona o sustavu civilne zaštite (Narodne novine, br. 82/15, 118/18, 31/20) kao i odredbi čl. . Statuta OŠ Svete Ane u Osijeku, ravnateljica Škole Emina Šinka, prof. donosi sljedeću

**O D L U K U**

1. Za prijem priopćenja Županijskog centra 112 u matičnoj školi ovlašćuju se i zadužuju; ravnateljica Škole Emina Šinka, prof. putem službenog telefona škole 031/372-745 u vremenu od 7.30 do 15.30 i putem mobitela 091/5306062 u vremenu od 15.00 do 22.00 sata, i tajnica Škole Sandra Tomić Ilić, dipl. iur. putem službenog telefona 031/372-744 u vremenu od 7.30 do 15.00 sati i tajnica Škole u vremenu od 15.00 do 22. 00 sata putem mobitela 098/9790960.
2. Kao sustav uzbunjivanja u prostorima Škole koristi se školsko zvono (duga isprekidana zvonjava), a po izvršenom uzbunjivanju obaviješćivanje korisnika objekta o mjerama koje treba poduzeti prema naputku nadležnog centra za uzbunjivanje 112 provodi se u Školi usmenim putem.
3. Za provođenje radnji na temelju priopćenja nadležnog centra 112 i izvješćivanje o poduzetim radnjama zadužuje se ravnateljica Emina Šinka, prof.
4. U slučaju nastalih promjena koje se odnose na određene osobe za prijem priopćenja i praćenje nastalih promjena za dostavu novih izmjena i dopuna o osobama za prijem nadležnom centru 112 i upoznavanje određenih osoba s donesenim planom i njihovim obvezama u slučaju prijema priopćenja o vrstama opasnosti i mjerama koje je potrebno poduzeti u prostorijama pravne osobe, poradi zaštite građana i materijalnih dobara zadužuje se tajnica Škole Sandra Tomić Ilić.
5. Ova odluka stupa na snagu danom donošenja i dostavlja se nadležnom centru 112 Osijek, a služi za provedbu obveza iz čl. 21 Zakona o zaštiti i spašavanju koja se odnosi na osiguranje uvjeta za prijam priopćenja nadležnog centra 112 o vrsti opasnosti i mjerama koje je potrebno poduzeti u objektima škola

Ravnateljica škole

Emina Šinka, prof.

## **Prilog 2- Odluka o uspostavljanju i održavanju sustava za uzbunjivanje građana u svojoj okolini**

Temeljem članka 39. Zakona o sustavu civilne zaštite (Narodne novine, br. 82/15, 118/18, 31/20) i članka 3. i 1. Pravilnika o tehničkim zahtjevima sustava javnog uzbunjivanja stanovništva (Narodne novine, br. 69/16), ravnateljica Osnovne škole Svete Ane u Osijeku, Emina Šinka, dana 23. ožujka 2020. godine donosi:

**ODLUKU**

**O USPOSTAVLJANJU I ODRŽAVANJU SUSTAVA ZA**

**UZBUNJIVANJE GRAĐANA U SVOJOJ OKOLINI**

**Članak 1.**

Donosi se Odluka o uspostavljanju i održavanju sustava za uzbunjivanje građana u svojoj okolini koje se nalaze u prostoru Osnovne škole Svete Ane u Osijeku (dalje: Škola).

**Članak 2.**

Za uspostavljanje sustava uzbunjivanja građana u svojoj okolini koristi se školsko zvono i glasovna obavijest od vrata do vrata.

**Članak 3.**

Ova odluka stupa na snagu danom donošenja, a služi za provedbu obveza iz članka 39. Zakona o sustavu civilne zaštite (Narodne novine, broj: 82/15, 118/18) i članka 3. stavak 1. Pravilnika o tehničkim zahtjevima sustava javnog uzbunjivanja stanovništva (Narodne novine, br. 69/16), koja se odnosi na uspostavljanje i održavanje sustava za uzbunjivanje građana u svojoj okolini.

KLASA: 003-01/20-01/8

URBROJ: 2158-09-01-20-01

U Osijeku, 23. ožujka 2020. godine

Ravnateljica škole:

Emina Šinka, prof.

## **Prilog 3 – Popis radnika zaduženi za evakuaciju i spašavanje**

|  |  |  |  |
| --- | --- | --- | --- |
| **R.b.** | **Ime i prezime** | **Funkcija** | **Telefon / mobitel** |
| 1. | Sandra Tomić Ilić | Voditeljica evakuacije | 031372744/0989790960 |
| 2. | Ivica Rumora | Voditeljica evakuacije | 0917396661 |
| 3. | Marica Mršo | Zamjenica voditelja | 0917320605 |
| 4. | Nevenka Mudri Mušanić | Zamjenica voditelja | 0917396661 |

Osijek, 23. ožujak 2020.